Di tallit-nni ideg yettraǧu tirirt, yekker uhetwir yeffaɣ uḍerbiq, ixuṣṣ kan uberraḥ, yal yiwen amek i t-id-yewweḍ isali wa yeqqar : Ḥmed yexs ad yesṭixxer anemhal i wakken ad yeṭṭef netta adeg-ines ; wayeḍ yaqqar : yexs ad yeldi aɣerbaz ilelli, ad yesslmed deg-s ala arraw iqemqumen, acku d nutni kan i d izemren i tigi ; ma d wiyaḍ qqaren : ssawlen-as-d si berra i wakken ad yesslmed deg yiwet si tmura n texlict, din ad yettwaxleṣ s Ddubiz. sb 35.